મુંબઈઃ શાહિદ કપૂરની પત્નીનો સાત સપ્ટેમ્બરના રોજ 24મો જન્મદિવસ હતો. સાત સપ્ટેમ્બર, 1994માં દિલ્હીમાં જન્મેલી મીરાએ પાંચ સપ્ટેમ્બરના રોજ બીજીવાર સંતાનને જન્મ આપ્યો હતો. મીરાએ મુંબઈની હિંદુજા હોસ્પિટલમાં દીકરાને જન્મ આપ્યો હતો. શાહિદ-મીરાને એક દીકરી મિશા છે. તેનો જન્મ 26 ઓગસ્ટ, 2016માં થયો હતો. મીરા-શાહિદે 7 જુલાઈ, 2015ના રોજ લગ્ન કર્યાં હતાં. લગ્નના ત્રણ વર્ષની અંદર જ મીરા બે બાળકોની મોમ બની ગઈ છે. પ્રેગ્નેન્સી દરમિયાન મીરા પોતાની ફિટનેસનું ખાસ ધ્યાન રાખતી હતી. શાહિદ પણ પત્નીની ફિટનેસ પર ખાસ ધ્યાન આપે છે.